Γενέθλια είχε την Τετάρτη 5 Φεβρουαρίου ο Μεβλούτ Τσαβούσογλου. Ο Τούρκος υπουργός Εξωτερικών δέχτηκε χαμογελαστός την έκπληξη που του είχαν ετοιμάσει οι πρέσβεις της Ε.Ε. Μπορεί εκείνος λίγο νωρίτερα να είχε απειλήσει την Ευρώπη πως θα απαντήσει στις κυρώσεις που επέβαλε η Ε.Ε. σε δύο Τούρκους υπαλλήλους, όμως, οι πρέσβεις του ετοίμασαν μίνι πάρτι έκπληξη.

Όπως φαίνεται και στο βίντεο του Anadolu, οι πρέσβεις σηκώνονται όρθιοι και του τραγουδούν το "Happy Birthday" ενώ του έκαναν και δώρο. Ένα κάδρο με το οθωμανικό έμβλημα της ευμάρειας. Ο Τσαβούσογλου χαριτολογώντας αναρωτήθηκε εάν είναι ακριβό. Δείτε το βίντεο: